[{"text_idx": "#000000", "text": "Ettevo\u0303tjate po\u0308o\u0308rdumine: riigi plaan maksab 14 000 to\u0308o\u0308kohta"}, {"text_idx": "#000001", "text": "LULUCF puudutab otseselt maakasutuse, maakasutuse muutuse ja metsanduse valdkondi, aga kaude ettevo\u0303tlust ka laiemalt. Foto: Randy Fath/Unsplash"}, {"text_idx": "#000002", "text": "Ettevo\u0303tete esindusorganisatsiooni saatsid valitsusele avaliku po\u0308o\u0308rdumise, milles juhivad ta\u0308helepanu, et Eestile vo\u0303etud kliimaeesma\u0308rgid maakasutuse ja metsanduse sektoris toovad kaasa tuhandete to\u0308o\u0308kohtade kadumise, 80 miljonit eurot va\u0308iksema maksulaekumise ning SKP languse 2,5 protsenti."}, {"text_idx": "#000004", "text": "Eesti peab maakasutuse ja metsanduse vallas aastaks 2030 va\u0308hendama su\u0308siniku sidumist 2,5 miljoni tonni vo\u0303rra. Riigikantselei on hinnanud, et ainuu\u0308ksi metsasektoris on kohustuse ta\u0308itmise tulemuseks 14 000 peamiselt maapiirkondade to\u0308o\u0308koha kadu, 80 miljoni euro vo\u0303rra va\u0308henev maksutulu aastas ja SKP langus 2,5%. Samas pole arvestatud mo\u0303ju to\u0308o\u0308kohtadele po\u0303llumajanduses ja turbato\u0308o\u0308stuses ning neid teenindavates valdkondades."}, {"text_idx": "#000007", "text": "LULUCFi ehk maakasutuse, maakasutuse muutuse ja metsanduse vallas on Euroopa Liidus vo\u0303etud u\u0308hine eesma\u0308rk va\u0308hendada su\u0308siniku sidumist aastaks 2030 kokku 310 miljoni tonni vo\u0303rra. Eestile seatud eesma\u0308rk on 2,5 miljonit tonni, mis on kordades suurem kui na\u0308iteks La\u0308til (va\u0308hendada 0,6 miljonit tonni). Eesti no\u0303ustus seatud kohustusega 28. juunil toimunud Euroopa keskkonnano\u0303ukogus, kus Eestit esindas keskkonnaministri u\u0308lesannetes Urmas Kruuse."}, {"text_idx": "#000010", "text": "Eestile antud eesma\u0308rk -2,5 Mt CO2 ei ole saavutatav kuluto\u0303husal viisil ning kahjustab oluliselt mitme sektori (sh po\u0303llumajandus-, metsa- ja puidusektori, turbatootmise) konkurentsivo\u0303imet. Eesti ei tohiks siin loobuda la\u0308bira\u0308a\u0308kimistest ja Euroopa Liidus meie to\u0308o\u0308kohtade, majanduse ja su\u0308siniku pikaajalise sidumise eest vo\u0303itlemisest. Triloogide ka\u0308igus peab Eesti vo\u0303tma eesma\u0308rgiks viia arutelud tagasi Euroopa No\u0303ukogusse. See on keeruline, aga meie arvates vo\u0303imalik, viidates energiakriisile Euroopas."}, {"text_idx": "#000012", "text": "Eesti seisukohtade seletuskirjas eelmainitud keskkonnano\u0303ukogu istungiks on Riigikantselei hinnanud Eestile seatud eesma\u0308rkide ta\u0308itmise mo\u0303juks, et LULUCF sektorite tootmist tuleks va\u0308hendada 25%. Dokumendis viidatakse, et see ta\u0308hendaks ainuu\u0308ksi metsandussektoris kuni 14 000 to\u0308o\u0308koha kadumist, umbes 80 miljoni euro vo\u0303rra va\u0308hem otseseid maksutulusid aastas ja 2,5% suurust SKP langust. Ka turba tootmisest ja po\u0303llu- ja rohumaa kasutusest tuleb umbes veerand va\u0308lja arvata. Samal ajal ei ole Riigikantselei seletuskirjas va\u0308lja toonud LULUCF rakendamise mo\u0303ju teiste seotud sektorite (nt energeetika, po\u0303llumajandus) maksupanusele, samuti kodumaiste ja keskkonnaso\u0303bralikumate ku\u0308ttematerjali kasutamise va\u0308henemise to\u0303ttu fossiilsete ku\u0308tuste kasutamise suurenemise mo\u0303ju. Ehk et riigil tegelikult puudub u\u0308levaade tegelikest mo\u0303judest."}, {"text_idx": "#000016", "text": "Milline on valitsuse konkreetne plaan LULUCF eesma\u0308rkide ta\u0308itmiseks?Kuidas plaanitakse aidata sa\u0308ilitada 14 000 peamiselt maapiirkondades elavate inimeste to\u0308o\u0308kohta?Milline on mo\u0303jude tasakaalustamise strateegia?Millega asendatakse va\u0308a\u0308rtusahela maksupanus riigieelarvesse?Kuidas kompenseeritakse 2,5% SKP langus?Kuidas maandatakse majanduslikud ja sotsiaalsed riskid, mis kaasnevad LULUCF sektorite tootmise 25% va\u0308hendamisega?Millised on julgeoleku aspekte arvesse vo\u0303etavad asendused biomassile Eesti energeetikasektoris?"}, {"text_idx": "#000017", "text": "Eesti Metsa- ja Puiduto\u0308o\u0308stuse Liit"}, {"text_idx": "#000027", "text": "Erialaliidud: seaduste turbomenetlus kahjustab majandust"}]